**Informačný list**

k poskytnutiu osobných údajov osôb starších ako 18 rokov vedených v rámci územného obvodu regionálneho úradu verejného zdravotníctva, ktorým bola ku dňu volieb do orgánov samosprávy obcí vyhlásených na sobotu 3. októbra 2020 obmedzená osobná sloboda z dôvodu ochrany verejného zdravia, a to na žiadosť obce v danom obvode, v ktorej sa predmetné voľby budú konať.

(podľa čl. 13 nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a § 19 zákona č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z. (ďalej len „zákon o ochrane osobných údajov“)

**Prevádzkovateľ**

Regionálny úrad verejného zdravotníctva so sídlom v Lučenci

IČO: 17335558

Adresa: ulica A. Petőfiho č. 1, 984 01 Lučenec

**Zodpovedná osoba**

MUDr. Nadežda Andóová

J.A. Komenského 26

984 01 Lučenec

mobil: 0944309641

email: nadezda.andoova@uvzsr.sk

**Právny základ spracúvania**

Osobné údaje sú poskytované na základe:

* § 35 v spojení s § 4, § 9 ods. 1 a ods. 8 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov ako aj v rámci usmernenia Úradu verejného zdravotníctva SR vydaného podľa § 5 ods. 4 písm. j) zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

Obce vedú stály zoznam voličov, v ktorom sa vyznačuje prekážka práva voliť. Prekážkou práva voliť je zákonom ustanovené obmedzenie osobnej slobody z dôvodov ochrany verejného zdravia. Regionálne úrady verejného zdravotníctva ako orgány verejnej moci sú povinné spolupracovať pri vykonávaní tohto zákona. Spolupráca pri spracúvaní osobných údajov medzi orgánmi verejnej moci je vykonávaná z dôvodov verejného záujmu v oblasti verejného zdravia.

**Účel spracúvania vymedzený osobitným zákonom**

1. Účelom spracúvania je výkon volebného práva a organizácia volieb do orgánov samosprávy obcí a ochrana, podpora a rozvoj verejného zdravia. Obec je povinná aktualizovať zoznamy voličov v súčinnosti s územne príslušným regionálnym úradom verejného zdravotníctva
o osobné údaje dotknutých osôb s trvalým pobytom na jej území, starších ako 18 rokov, ktorým bola ku dňu volieb do orgánov samosprávy obcí, vyhlásených na 03. 10. 2020 obmedzená osobná sloboda z dôvodov ochrany verejného zdravia. Účelom spracúvania osobných údajov je evidovanie prekážky práva voliť v zoznamoch voličov príslušnou obcou (*podľa § 4 písm. a/ zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov*).

Príslušný regionálny úrad verejného zdravotníctva je ako orgán verejnej moci povinný spolupracovať s obcou pri vykonávaní volebného zákona *(podľa § 35 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov).*

2. Účelom spracúvania osobných údajov je aj preukazovanie a uplatňovanie právnych nárokov ako súčasť registratúrneho poriadku obce *(podľa § 39 ods. 2 zákona č. 180/2014 Z. z.
o podmienkach výkonu volebného práva a o zmene a doplnení niektorých zákonov v znení neskorších predpisov)*.

**Kategórie spracúvaných/poskytovaných osobných údajov**

O osobách s trvalým pobytom na území obce s právom voliť sú spracúvané osobné údaje: meno, priezvisko, rodné číslo, adresa trvalého pobytu (v rozsahu názov obce, názov ulice, ak sa obec člení na ulice, súpisné číslo a orientačné číslo domu trvalého pobytu) a údaj o obmedzení osobnej slobody z dôvodu ochrany verejného zdravia.

O osobách s trvalým pobytom na území obce s právom voliť, ktorí sú cudzinci sú spracúvané osobné údaje: meno, priezvisko, dátum narodenia, pokiaľ rodné číslo nemá pridelené, adresa trvalého pobytu (v rozsahu názov obce, názov ulice, ak sa obec člení na ulice, súpisné číslo a orientačné číslo domu trvalého pobytu) a údaj o obmedzení osobnej slobody z dôvodu ochrany verejného zdravia.

**Príjemcovia**

Príslušná obec Slovenskej republiky, v ktorej sa budú konať dňa 3. októbra 2020 voľby do jej orgánov (samosprávy).

**Prenos osobných údajov do tretej krajiny alebo medzinárodnej organizácie**

Osobné údaje nebudú predmetom cezhraničného prenosu.

**Doba uchovávania**

* Zoznamy dotknutých osôb poskytnuté príslušnej obci sa budú uchovávať 30 kalendárnych dní odo dňa ich poskytnutia obci.

**Práva dotknutej osoby**

Dotknutá osoba má právo na prístup k osobným údajom, na opravu osobných údajov a na obmedzenie spracúvania osobných údajov.

Vyššie uvedené práva si dotknutá osoba môže uplatniť osobne a písomne na Regionálnom úrade verejného zdravotníctva so sídlom v Lučenci elektronicky alebo emailom: nadezda.andoova@uvzsr.sk.

Súčasťou žiadosti (okrem žiadosti podpísanej zaručeným elektronickým podpisom dotknutej osoby) musí byť identifikácia dotknutej osoby v rozsahu mena, priezviska, adresy trvalého pobytu a rodného čísla (u cudzincov pokiaľ rodné číslo nemá pridelené, dátum narodenia).

**Právo podať návrh na začatie konania**

Každá dotknutá osoba alebo osoba, ktorá sa domnieva, že je priamo dotknutá na svojich právach ustanovených zákonom o ochrane osobných údajov, má právo podať návrh na začatie konania podľa § 100 ods. 1 zákona o ochrane osobných údajov.

Návrhy na začatie konania zasielajte na adresu:

Úrad na ochranu osobných údajov Slovenskej republiky

Hraničná 12

820 07 Bratislava 27

<https://dataprotection.gov.sk/uoou/sk>

**Existencia automatizovaného rozhodovania vrátane profilovania**

Osobné údaje nebudú spracúvané pre účely automatizovaného rozhodovania vrátane profilovania.